ডিজিটেল সংবাদ,নাৰায়ণপুৰ : লখিমপুৰ জিলাৰ নাৰায়ণপুৰৰ মহাপুৰুষ শ্ৰীশ্ৰী মাধৱদেৱৰ জন্মস্থান লেটেকুপুখুৰীত অহা ২৭ জানুৱাৰীৰ পৰা ৩০ জানুৱাৰীলৈ চাৰিদিনীয়া বৰ্ণাঢ্য কাৰ্যসূচীৰে অংকীয়া ভাওনা সমাৰোহৰ আয়োজন কৰিছে। উক্ত ভাওনা সমাৰোহৰ লগত সংগতি ৰাখি অন্তিম দিনা মহাপুৰুষ মাধৱদেৱ গুৰুজনাৰ প্ৰতিচ্ছবিৰ ওপৰত ৰাজ্যিক ভিত্তিত এখন চিত্ৰাঙ্কণ প্ৰতিযোগিতাও অনুস্থিত কৰা হৈছে । নিম্ন আৰু উচ্চ দুটা শাখাত অনুস্থিত হ'ব লগা প্ৰতিযোগিতা খনৰ নিম্ন শাখাৰ বয়সৰ সীমা ১৩ পৰা ১৯ বছৰলৈ ধাৰ্য্য কৰা হৈছে।
প্ৰতিযোগী সকলে যোগদান মাচুল দিব নালাগে। অফলাইন আৰু অনলাইন দুয়োটা পদ্ধতিতে অনুষ্ঠিত হ'ব লগা প্ৰতিযোগিতা খনত অংশগ্ৰহণ কৰিব বিচৰা প্ৰতিযোগী সকলে অহা ২৬ জানুৱাৰীৰ ভিতৰত তলত উল্লেখ কৰা হোৱাটচএপ অথবা মেইল যোগে যোগদানৰ নিশ্চিতি প্ৰদান কৰিব লাগিব। প্ৰতিযোগী সকলে ৰং,কাগজ,কেনভাছ,তুলিকাই,পেঞ্চিল,কলম আদি যাবতীয় সামগ্ৰী সমূহ নিজে আনাটো বাঞ্ছনীয়।
৮৭৬১৯২৮৫৫৩ (হোৱাটচএপ নম্বৰ) বা [email protected])ত (অনলাইন চিত্ৰাংকণ প্ৰতিযোগিতা, নিম্ন আৰু উচ্চ শাখা) প্ৰেৰণ কৰিবলৈ অনুৰোধ জনাইছে আয়োজকে।
প্ৰতিযোগী সকলক ৩০ জানুৱাৰীৰ দিনা পুৱা ১০ বজাত মহাপুৰুষ মাধৱদেৱৰ জন্মস্থান,লেটেকুপুখুৰীত উপস্থিত হ'বলৈ আহ্বান জনাইছে চিত্ৰাঙ্কণ উপ-সমিতিৰ সভাপতি দুলাল মহন্ত আৰু সম্পাদকদ্বয় নীৰন নেওগ আৰু ধীৰেন মহন্তই ।
